The Shoreline Residence Ltd esprimiet is-sodisfazzjon għall-approvazzjoni definittiva tal-applikazzjoni tagħha għal żvilupp mill-Awtorità tal-Ippjanar (PA) rigward il-proġett ta' valur għoli u distintiv tagħha fuq il-kosta tal-lvant ta' Malta fir-Rikasoli. Kif enfasizza Andrew Gatt, il-Maniġer tal-Bejgħ u l-Markiting ta' The Shoreline: "Aħna kuntenti li issa l-proġett tagħna se jibda jitwettaq. Kuntenti ukoll bid-deċiżjoni daqstant qawwija tal-Bord meta approva dan il-proġett. The Shoreline għandu l-għan li joffri lill-klijenti residenzjali tiegħu lussu affordabbli f'ambjent sikur, ħieles mit-tniġġis tal-karozzi, u viċin ta' dak kollu li hu importanti. Apparti minn hekk, għandu l-valur miżjud ta' investiment interessanti u għażla ta' stabbilimenti ta' livell għoli ħafna li huma pjuttost nieqsa fis-South. Kollox ma' kollox, dan hu post tajjeb ħafna fejn persuna tista' ttella' familja, jkollha l-għeruq tagħha stabbiliti hawnhekk, filwaqt li tgawdi ambjent mill-aqwa u b'veduti majestużi." Madwar 370 appartament f'The Shoreline se joffru djar ta' lussu, kompluti b' shopping mall fuq żewġ sulari li jkopri 25,000 metru kwadru, bi spazji biżżejjed għall-ipparkjar taħt l-art, u b'dehra fuq il-Laguna ta' SmartCity. Se jkun hemm ukoll zoni ta' rikreazzjoni u amenitajiet oħra, li lkoll flimkien jagħmluh wieħed mill-ikbar proġetti ta' bini privat f'Malta. "Dan kien pass ieħor importanti fil-bidla għall-aħjar tas-South ta' Malta. Iddisinjat biex ikun proġett sostenibbli, iffukat fuq il-komunità, li jirrispetta l-ambjent, u minnu nnifsu kapulavur viżwali ta' arkitettura moderna Maltija li għandu jitlesta sa l-2023, il-proġett ta' The Shoreline se jinbena kollu f'daqqa biex joffri residenzi tal-aqwa kwalità u serje ta' stabbilimenti tax-xiri tal-ogħla livell – u dan kollu fl-iqsar żmien possibli," spjega Ben Muscat, Chairman ta' The Shoreline Residence Ltd. Enfasizza ukoll li, filwaqt li l-proġett hu awtonomu fih innifsu, se jibbenefika b'mod sinifikanti mill-iżvilupp eventwali ta' elementi oħra fi ħdan l-istess SmartCity. Ix-xogħlijiet ta' skavar tas-sit mistennija jibdew fil-ġimgħat li ġejjin, segwiti mill-ingaġġ tal-kuntrattur ewlieni għall-bini tal-proġett liema ngaġġ mistenni jsir fl-aħħar xhur ta' din is-sena. Kelliem għall-kumpanija qal li dan il-proġett lussuż hu żvilupp ta' kwalita' ċċertifikat minn LEED u li se jagħmel użu minn dawl naturali u artifiċjali ddisinjat professjonalment. Jinkludi ukoll numru ta’ karatteristiċi uniċi bħal ambjent ħieles mill-karozzi, u sistema għar-residenzi li toffri protezzjoni kontra l-ħsejjes. Se jkollu l-akbar numru ta’ stazzjonijiet ta’ ċċarġjar elettriku għal vetturi elettriċi u ibridi fi kwantita’ li s’issa l-ebda investitur Malti għadu qatt ma għamel investiment daqstant qawwi fihom. L-għan aħħari hu l-ħolqien ta’ stil uniku ta’ ħajja u destinazzjoni sofistikata fi ħdan SmartCity Malta, propju ftit metri ‘l bogħod mill-baħar ikħal tal-Mediterran. Sidien u investituri potenzjali ta’ djar qegħdin jaraw li l-potenzjal ta’ investiment f’dawn ir-residenzi kull ma jmur qiegħed dejjem jiżdied. L-appartamenti jikkonsistu f’taħlita varjata b’1, 2, 3-kmamar tas-sodda, duplexes u penthouses , kollha b’ terrazzi spazjużi u offruti kompletament lesti u b’għażla eċċellenti ta’ daqsijiet u taqsim. Peress li dawn ir-residenzi jgawdu minn Special Designated Area Status (SDA), jistgħu jinxtraw kemm minn ċittadini tal-UE kif ukoll minn dawk li mhumiex tal-UE bl-istess drittijiet ta’ akkwist bħal ċittadini Maltin, u mingħajr il-ħtieġa li jiksbu permessi ta’ Akkwist ta’ Proprjetà Immobbli (AIP). The Shoreline joffri ukoll struttura ta’ ħlasijiet li tiffavorixxi lill-klijent u li tinkludi varjetà ta’ skemi. Dawn huma maħsuba biex ikopru firxa wiesgħa ta’ xerrejja potenzjali inklużi pjani imfassla apposta għal dawk ix-xerrejja li jkunu jixtiequ jużaw finanzjament bankarju. Aktar tagħrif jinkiseb [email protected] u tel: +356 2180 8895; +356 9949 7518 jew minn www.theshorelineresidence.com .